
Tisztelt Képviselő-testület!

Mint ismeretes Magyarország Országgyűlése határozatot fogadott el az orosz-ukrán háború egyéves évfordulójáról. Az 5/2023. (III. 31.) OGY határozatában az Országgyűlés kifejezte elkötelezettségét a béke mellett, és rögzítette álláspontját a háborút kísérő humanitárius, gazdasági és politikai folyamatokat illetően.
Szita Károly Kaposvár polgármestere, a Megyei Jogú Városok Szövetségének elnöke ezt követően azzal kereste meg az önkormányzatokat, hogy csatlakozzanak az országgyűlési határozathoz megerősítve ezzel Magyarország békepárti álláspontját.

Mivel azt hiszem, ezzel a kezdeményezéssel csak egyetérteni lehet, kérem a Képviselő-testületet az előterjesztett határozati javaslat elfogadására.
…/2023. (V. 24.) ÖKT határozati javaslat

Sülysáp Város Önkormányzatának Képviselő-testülete az orosz-ukrán háború kapcsán kifejezi elkötelezettségét a béke mellett, és elítél minden olyan lépést, amely a háború kiterjedésével járhat, ezért csatlakozik az Országgyűlésnek az orosz-ukrán háború egyéves évfordulójáról szóló 5/2023. (III. 31.) OGY határozatához, az abban foglalt békepárti álláspontot magáénak ismeri el.
Határidő: azonnal

Felelős: polgármester

Sülysáp, 2023. május 19.

Horinka László

